**Համլետ Ռուդոլֆի Առաքելյան** (հուլիսի 20, 1995(1995-07-20), Երևան, Հայաստան), Հանրային հեռուստաընկերության և ռադիոյի հաղորդավար, «Անմահների ակադեմիան» գրքի հեղինակը։

Կենսագրություն
--------------

Ծնվել է 1995 թվականի հուլիսի 20-ին, Երևանում։ 2012 թվականին ավարտել է Երևանի Վ. Պետրոսյանի անվան թիվ 51 միջնակարգ դպրոցը, 2016 թվականին՝ Երևանի պետական համալսարանի Եվրոպական լեզուների և հաղորդակցության Անգլերեն և միջմշակութային հաղորդակցություն բաժինը։ 2018-ին դարձել է Արտասահմանյան գրականության մագիստրոս։ Բանասիրական գիտությունների թեկնածու է մեդիալեզվաբանություն գիտակարգում։ Քույրը՝ երաժիշտ-երգահան yellowheart.-ն է՝ Լիլի Առաքելյանը։

Գործունեություն
---------------

### Հեռուստատեսային և ռադիո գործունեություն

Հեռուստատեսային գործունեությունը սկսել է դեռևս 2003 թվականին՝ աշխատելով «Կենտրոն» հեռուստաընկերության «Ի՞նչ է, ո՞վ է» հեռուստանախագծում՝ որպես հաղորդավար։

2005-2010 թվականներին ուսանել է «3 ույու 4» դերասանական ստուդիայում՝ Աշոտ Հակոբյանի արվեստանոցում։ «Արմենակոբ» հեռուստաընկերության նույնանուն խաղարկային հաղորդաշարում 2005 թվականից աշխատել է որպես հաղորդավար, սկեչային դերասան։ 2008-2010 թվականներին որպես գլխավոր դերակատար նկարահանվել է «Դպրոցական պատմություն» հեռուստաֆիլմում։ Նույն ժամանակահատվածում որպես պատանեկան ծրագրի հաղորդավար աշխատել է Հայաստանի հանրային ռադիոյում։ 2012 թվականին ավարտել է Հայաստանի Երգի պետական թատրոնին կից դպրոց-ստուդիայի (հաղորդավարության) հեռուստալրագրության բաժինը։

2012-2016 թվականներին խաղացել է Արթուր Գրիգորյանի «Ուրախ նոտաներ», «Կախարդական դաշնամուր» մյուզիքլներում։ 2013-2018 թվականներին որպես դերասան, հաղորդավար աշխատել է Հայաստանի Երգի պետական թատրոնում, թատրոնի դպրոց-ստուդիայում հաղորդավարություն և խոսքի արվեստ է դասավանդել։ 2013-15 թվականներին աշխատել է «Արմենիա» հեռուստաընկերությունում՝ որպես հաղորդավար։

2015-2020 թվականներին որպես հաղորդավար աշխատել է «Արմնյուզ» հեռուստաընկերությունում՝ վարելով «Chart», «Առաջին ծրագիր», «20 հարց» նախագծերը։ Որպես լրատվական մեկնաբան աշխատել է «Արմնյուզ լրատվականում»։

2016-2021 թվականներին հաղորդավարություն է դասավանդել Պանարմենիան մեդիա դպրոցում։ 2018-2020 թվականներին աշխատել է Հանրային ռադիոյի Առաջին ալիքում՝ Առավոտը հանրայինում նախագծում, իսկ 2020 թվականից երիտասարդական ալիքում՝ Իմ ռադիոյում։ Հատկանշական ռադիոնախագծերից են «Բիթրեյթը», «Պոետիկ ռինգը», «Թատրոն Կարանտինը», «Մենք ու մենք» և «Երկու Տանդեմ» փոդքասթները։ 2021 թվականից աշխատում է Հանրային հեռուստաընկերությունում՝ վարելով «ԳործԱրար» և «Առավոտ Լուսո» նախագծերը։ Հաղորդավարություն է դասավանդում Առաջին ալիքի Մեդիա ակադեմիայում։

### Գրական գործունեություն

Հրատարակել է «Դեպի Դենվեր», «Փոխարինում» վիպակները, «With My Inner Self» բանաստեղծությունների ժողովածուն։ 2018 թվականին հրատարակել է «Tantric» անգլերեն օրիգինալ բանաստեղծությունների ժողովածուն։ Տպագրվում է Գրանիշ առցանց հարթակում։ Գիտական հոդվածների և երգերի խոսքերի հեղինակ է։

Ծանոթագրություններ
------------------

1. ↑  «Занятия, досуг и отдых в Ереване: какие места выбирает креативная армянская молодежь». *weproject.media* (ռուսերեն). Վերցված է 2022 թ․ հուլիսի 18-ին.
2. ↑  KamoTovmasyan. «ԷԼԻ ԵՍ ՈՒ ԴՈՒ...Ինչու է քաղաքը լսում 21-ամյա Yellowheart–ին». *kamoblog.tv*. Արխիվացված է օրիգինալից 2022 թ․ հուլիսի 20-ին. Վերցված է 2022 թ․ հուլիսի 17-ին.
3. ↑  «- Համլետ Առաքելյան». *avproduction.am*. Արխիվացված է օրիգինալից 2022 թ․ դեկտեմբերի 3-ին. Վերցված է 2022 թ․ հուլիսի 17-ին.
4. ↑  Gasparyan, Hasmik. «Հավատը մարդու գոյության միակ ապավենն է. Համլետ Առաքելյան». *citylife.am* (ամերիկյան անգլերեն). Վերցված է 2022 թ․ հուլիսի 17-ին.
5. ↑  Gasparyan, Hasmik. «Հավատը մարդու գոյության միակ ապավենն է. Համլետ Առաքելյան». *citylife.am* (ամերիկյան անգլերեն). Վերցված է 2022 թ․ հուլիսի 18-ին.
6. ↑  *Hamlet Araqelyan, Гамлет Аракелян, Համլետ Առաքելյան*, Վերցված է 2022 թ․ հուլիսի 17-ին
7. ↑  Առաքելյան, Համլետ. «Համլետ Առաքելյան — Իմ Ռադիո». Վերցված է 2022 թ․ հուլիսի 18-ին.
8. ↑  «2 Տանդեմ — Իմ Ռադիո». Վերցված է 2022 թ․ հուլիսի 18-ին.
9. ↑  «ԳործԱրար». *www.1tv.am*. Վերցված է 2022 թ․ հուլիսի 18-ին.
10. ↑  *Առավոտ լուսո weekend․ Համլետ Առաքելյան*, Վերցված է 2022 թ․ հուլիսի 18-ին
11. ↑  «Համլետ Առաքելյան | Գրանիշ» (ամերիկյան անգլերեն). Վերցված է 2022 թ․ հուլիսի 17-ին.
12. ↑  «Հեղինակներ». *Արցախի Էլեկտրոնային Գրադարան*. Վերցված է 2022 թ․ հուլիսի 17-ին.

|  |  |  |
| --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |

 |